Fredag eftermiddag klokken 16.10 fik Nordjyllands Politi en melding om et solouheld på hovedvejen ved Skagen syd for Ålbæk. - Det er en 33-årig mand. der formentlig har været i et solouheld, siger vagtchef ved Nordjyllands Politi Mogens Hougesen. Han oplyser, at den 33-årige er fastklemt i bilen og bevidstløs, men han trækker vejret. Politiet og redningsmandskabet er på stedet, og vejen er spærret i begge retninger. Den forventes tidligst åbnet klokken 18.00 OPDATERET: Vejen er ryddet, og den 33-årige er kørt med ambulance til Aalborg Sygehus. Hans tilstand er kritisk.

Referat:
Hovedvejen ved Skagen syd for Ålbæk er spærret efter trafikuheld fredag eftermiddag. OPDATERET 17.57